CELEX: 32015R2318
Language: lt
Date: 2015-12-08 00:00:00
Title: 2015 m. gruodžio 8 d. Komisijos įgyvendinimo reglamentas (ES) 2015/2318 dėl tam tikrų prekių klasifikavimo Kombinuotojoje nomenklatūroje

12.12.2015   
            
            
               LT
            
            
               Europos Sąjungos oficialusis leidinys
            
            
               L 328/57
            
         KOMISIJOS ĮGYVENDINIMO REGLAMENTAS (ES) 2015/2318
   2015 m. gruodžio 8 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gruodžio 8 d.
      
         
            Komisijos vardu
         
         
            Pirmininko pavedimu
         
         Heinz ZOUREK
         
            Mokesčių ir muitų sąjungos generalinis direktorius
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92 nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Gaminys (vadinamasis išmaniųjų telefonų dėklas – raištis ant rankos), pagamintas daugiausia iš tekstilės. Jį sudaro dėklas mobiliajam telefonui su elastine juosta, skirta telefonui tvirtinti ant žasto.
                  Užpakalinėje dėklo pusėje yra įpjovos pavidalo plyšys, į kurį gali būti įstatytas mobilusis telefonas. Priekinėje gaminio pusėje yra stačiakampis permatomas langelis iš lakštinio plastiko. Permatomą langelį gaubia akytojo plastiko plėvelė, kuri taip pat dengia priekinę trumpojo juostos galo pusę. Gaminio užpakalinė pusė ir pritvirtinta juosta sudaryta iš gumuotos tekstilės medžiagos (išoriniai tekstilės medžiagos sluoksniai su akytos gumos sluoksniu tarp jų). Prie juostos pritvirtinta kibi (velcro) juostelė; juosta įkišama per dvi trumpajame gale esančias angas ir taip gali būti priderinta prie naudotojo žasto apimties.
                  (Žr. A ir B paveikslus) (1)
                  
               
               
                  4202 92 98
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XI skyriaus 1 pastabos 1 dalimi, 42 skirsnio 1 papildomąja pastaba ir KN kodus 4202, 4202 92 ir 4202 92 98 atitinkančiais prekių aprašymais.
                  Gaminys skirtas laikyti konkretų daiktą (mobilųjį telefoną, išmanųjį telefoną). Taigi jis turi objektyvias dėklo, panašaus į 4202 pozicijos aprašyme nurodytus dėklus, charakteristikas (taip pat žr. Suderintos sistemos paaiškinimų 4202 pozicijos paaiškinimus).
                  Todėl jis neklasifikuotinas kaip kiti gatavi tekstilės dirbiniai ir nepriskirtinas 6307 pozicijai.
                  Todėl gaminys klasifikuotinas kaip dėklai su išoriniu paviršiumi iš tekstilės medžiagų, priskiriant KN kodą 4202 92 98.
               
            
         
      
                  
                     
               
               
                  
                     
               
            
                  A paveikslas
               
               
                  B paveikslas
               
            
         (1)  Paveikslai pateikiami tik dėl informacijos.